राजद में इस सीट पर उम्‍मीदवार को लेकर कोई विवाद नहीं है। महागठबंधन में भागलपुर सीट राजद के कोटे में ही रहेगी। लेकिन यही बात एनडीए के लिए नहीं कहा जा सकता है। भाजपा इस सीट से दो बार निर्वाचित हुई। वह भी अपना दावा पेश करेगी। लेकिन इस सीट पर जदयू की नजर भी है। भाजपा में भी इस सीट के कई दावेदार हैं। सबसे प्रबल दावेदार बक्सर के सांसद अश्विनी कुमार चौबे को माना जा रहा है। शाहनवाज हुसैन भी खुद को दावेदार मान रहे हैं। उपमुख्यमंत्री सुशील मोदी फिर लोकसभा की यात्रा करना चाहते हैं। इसके लिए वे भागलपुर को आजमाया हुआ सीट मान रहे हैं। उनकी चर्चा पटना साहिब सीट को लेकर भी है। हालांकि इस मुद्दे पर उन्होंने अपना मुंह नहीं खोला है। जदयू में भी कई उम्मीदवार हैं। भागलपुर के पूर्व सांसद और वर्तमान में सुल्तानगंज के विधायक सुबोध राय भी जदयू के दावेदार हो सकते हैं। उम्मीदवारी के खेल में अभी परिदृश्‍य स्पष्ट नहीं है। लेकिन तय है कि राजद के बुलो मंडल अपनी सीट पर कायम रहेंगे, लेकिन एनडीए में भाजपा को ही यह सीट जाएगी, अभी तय नहीं है।